  Руслан Нуриахметов Анжелика Тихонова корреспондент Таяз арняе Удмуртиын куазь зоро но салкым луоз. Арнялэн нырысетӥ ӝыныяз интыосын бус вӧлскоз. Со сярысь элькунысь Гидрометцентрлэн пресс-службаез ивортӥз. 19-тӥ оштолэзе потон уе но нуназе шор но лымшор ёросъёсын уйин кот лымы усёз, нуназе зороз. Уйпал ёросъёсын кӧс возиськоз. Температура уйин -3 градусозь, уйпал ёросъёсын -7 градусозь лэзькоз, нуназе+10 градусозь шуныт луоз. 20-тӥ оштолэзе потон уе шор но лымшор ёросъёсын кот лымы усёз, зороз, нуназе – интыосын зор-кот кӧня ке усёз. Температура уйин -4…+1 градус, нуназе +7…+12 градус возиськоз. 21-тӥ но 22-тӥ оштолэзе зор-кот усьыны кулэ ӧвӧл, но кезьыт омыр вуэмен, температура улӥегес лэзькоз. 21-тӥ оштолэзе уйин -4…+1 градус, нуназе +4…+9 градус луоз. 22-тӥ оштолэзе уйин -3…-8 градус, нуназе +4…+9 градус возиськоз. Сюресъёс вылын интыосын йӧвалег. Тегъёс: Ижкар Удмуртия Гидрометцентр куазь  